**2019 жылғы 9 қазандағы**

**тұрақты комиссияның**

**қаулысы**

**Астана қаласы мәслихатының**

**2018 жылғы 28 маусымдағы**

**«Елорда халқының жұмыспен қамтылуын**

**қамтамасыз ету және қолданыстағы заңнамаға**

**сәйкес жаңа жұмыс орындарын құру жөніндегі**

**шараларды ұйымдастыру жөніндегі шаралар**

**туралы» шешімінің орындалу барысы туралы»**

Астана қаласы мәслихатының 2018 жылғы 28 маусымдағы «Елорда халқының жұмыспен қамтылуын қамтамасыз ету және қолданыстағы заңнамаға сәйкес жаңа жұмыс орындарын құру жөніндегі шараларды ұйымдастыру жөніндегі шаралар туралы» шешімінің орындалу барысы туралы» ақпаратты тыңдап және талқылап, Нұр-Сұлтан қаласы мәслихатының бюджет, экономика, өнеркәсіп және кәсіпкерлік мәселелері жөніндегі тұрақты комиссиясы (бұдан әрі – Тұрақты комиссия) "Нұр-Сұлтан қалалық жұмыспен қамту және әлеуметтік қорғау басқармасы" ММ (бұдан әрі – Басқарма) елорданың басқа да атқарушы органдарымен бірлесіп, елорда тұрғындарын жұмыспен қамтуды қамтамасыз ету және жаңа жұмыс орындарын құру бойынша шараларды ұйымдастыру мәселелері бойынша жүргізіліп жатқан жоспарлы жұмысты атап өтті.

Ағымдағы жылдың 9 (тоғыз) айының қорытындысы бойынша қалада жұмыссыздық деңгейі 4,5% - ды құрайды, бұл республикалық мәннен 0,3 пунктке төмен. Жастар арасындағы жұмыссыздық деңгейі (15-28 жас) – 4,5% (жоспар бойынша – 4,6%) және әйелдер арасындағы жұмыссыздық деңгейі – 4,6% (жоспар бойынша – 4,8%).

Елорданың еңбек нарығындағы жағдайды тұрақтандыру және жақсарту мақсатында жұмысқа орналасуға мұқтаж азаматтарды көбірек қамту және оларды жұмыспен қамту мүмкіндігін кеңейту үшін шаралар қабылдануда.

Қазіргі уақытта қала әкімдігінің Халықты жұмыспен қамту орталығы жаңа форматта жұмыс істейді. Жұмыс берушілердің жұмыспен қамту саясатына қатысу үдерісі түбегейлі өзгерді. Цифрландыруды енгізу – enbek.kz электрондық еңбек биржасы порталын енгізу шеңберінде жұмыс берушілер мен жұмыс іздеушілер арасында ауқымды ақпараттық-түсіндіру жұмыстары жүргізілді, бос жұмыс орындарының бар болуы туралы мәліметтерді беру, персоналды өз бетінше таңдау және жұмысқа орналасқандарды интернет порталдағы жеке кабинет арқылы автоматты түрде тіркеу мүмкіндігі жеткізілді.

Бүгінгі күні деректер базасы бойынша 841 жұмыс берушіден 7386 бос жұмыс орны бар. Жұмысқа орналасуға тиімді көмек көрсету бос жұмыс орындар банкін үнемі жаңарту және толықтыру арқылы айтарлықтай дәрежеде өтеді.

2019 жылдың 9 айының қорытындысы бойынша жұмыс іздеп 16 338 азамат жүгінді, оның ішінде жұмыссыздықтан әлеуметтік қорғау шараларымен 8 924 адам (54,6%) қамтылды, оның ішінде: 821 адам жұмысқа орналастырылды (тұрақты жұмысқа – 4980, қоғамдық жұмыстарға – 2049, жастар тәжірибесіне – 935 және әлеуметтік жұмыс орындарына – 161); қысқа мерзімді курстарға – 703 адам жіберілді; жаңа бизнес-идеяларды іске асыруға – 49 адам грант алды.

Жұмыссыздықтан әлеуметтік қорғау шараларымен 539 мүмкіндігі шектеулі адам қамтылды, оның ішінде 507 адам жұмысқа орналастырылды.

Ағымдағы жылдың басынан 70 адам жұмыссыздықтан әлеуметтік қорғау шараларымен қамтылды, оның ішінде бас бостандығынан айыру орындарынан босатылған 29 адам және пробация қызметінің есебінде тұрған 41 адам.

Қоғамдық жұмыстарға қатысушылардың еңбекақысы айына 85 000 теңгеге дейін өсті. Қоғамдық жұмыстарға 2049 жұмыссыз қатысты, оның ішінде сабақтан бос уақытта және жазғы демалыс кезінде 451 оқушы жастар. Жастар тәжірибесі бағдарламасына қатысу үшін білім беру ұйымдарының 935 түлегі жіберілді. Қатысушылардың айлық жалақысы 35 АЕК құрайды.

Өнімді жұмыспен қамтуды және жаппай кәсіпкерлікті дамытудың 2017-2021 жылдарға арналған "Еңбек" мемлекеттік бағдарламасын іске асыру шеңберінде 848,4 млн.теңге сомасына 58 жоба қолдау тапты, бұл 100-ден астам жұмыс орнын ашуға мүмкіндік берді. "1000 орын көше саудасы" бағдарламасы аясында 1200 кәсіпкер қатысты, 410-нан астам сауда нысаны орнатылды,1700-ден астам жұмыс орны құрылды.

Жұмыссыз азаматтар үшін жұмыспен қамтуға жәрдемдесудің және кәсіпкерлікті дамытудың жаңа шараларының бірі жаңа бизнес-идеяларды іске асыруға мемлекеттік грант беру болып табылады. Грант мөлшері 100 АЕК – тен - 252 500 теңге 200 АЕК - ке дейін - 505 000 теңге. Гранттар алуға үміткерлер қысқа мерзімді курстардан - 200 адам және "Жас кәсіпкер" жобалары бойынша кәсіпкерлік негіздеріне оқытудан - 500 адам және "Бастау Бизнес" жобалары бойынша оқытудан - 200 адам болып табылады.

Бүгінгі таңда 49 грант беріліп, комиссия тағы 376 бизнес-жобаны мақұлдады.

Пилоттық режимде "Атамекен" қолдау орталығы" сегіз Мобильді жұмыспен қамту орталығы іске қосылды. Мобильді орталықтар (блок-модульдік павильондар) адамдар көп жиналатын жерлерде (базарлар, вокзалдар және т.б.) орнатылған. Мобильді Жұмыспен қамту орталықтарында "Бастау бизнес", "Жас кәсіпкер" бағыттары бойынша және қысқа мерзімді кәсіптік оқыту бойынша оқуға қабылдау жүргізіледі.

Сонымен қатар, елорда тұрғындарын жұмыспен қамтамасыз ету және жаңа жұмыс орындарын ашу бойынша шараларды ұйымдастыру бойынша жүргізіліп жатқан жұмыстарға қарамастан, тұрақты комиссия проблемалық мәселелер де бар екенін атап өтті.

Қазіргі уақытта педагогикалық кадрларға қажеттілік бар, атап айтқанда мектепке дейінгі балалар мекемелерінің тәрбиешілері, бастауыш сынып, орыс тілі мен әдебиеті, математика мұғалімдері, ағылшын тілінде оқыту құқығы бар педагогтар талап етіледі. Көптеген жас маман-педагогтерде мамандық бойынша жұмыс істеуге ықылас жоқ. Мысалы, елорданың гуманитарлық колледжін бітірген түлектердің жартысы ғана мамандығы бойынша орналасады. Бүгінгі таңда елордадағы білім берудің басты проблемаларының бірі мектептерде білім алатын балалар санының көптігі болып табылады. Үш ауысымда оқытатын мектептер бар, бұл ретте сыныптар толық. Бұл жағдай сондай-ақ жалпы білім беру мектептерінде жас педагогикалық кадрлармен қамтамасыз етуге теріс әсер етеді.

Қалада жұмыс орындарының нақты санын жасырған, сондай-ақ өз қызметкерлеріне жалақы қолма-қол төлейтін кәсіпкерлермен, жұмыс берушілермен проблемалар бар. Осылайша, жұмыс берушілер де, олардың қызметкерлері де, яғни қаланың өзін-өзі жұмыспен қамтығандар салық төлеуден, зейнетақы жарналарын төлеуден жалтаруда.

Сондай-ақ мүмкіндігі шектеулі адамдарды жұмыссыздықтан әлеуметтік қорғау шараларымен қамту бойынша проблемалар бар.

Жоғарыда баяндалғанның негізінде Нұр-Сұлтан қаласы мәслихатының бюджет, экономика, өнеркәсіп және кәсіпкерлік мәселелері жөніндегі тұрақты комиссиясы **ҚАУЛЫ ЕТТІ:**

1. Астана қаласы мәслихатының 2018 жылғы 28 маусымдағы «Елорда халқының жұмыспен қамтылуын қамтамасыз ету және қолданыстағы заңнамаға сәйкес жаңа жұмыс орындарын құру жөніндегі шараларды ұйымдастыру жөніндегі шаралар туралы» шешімінің орындалу барысы туралы» ақпарат назарға алынсын.

2. "Нұр-Сұлтан қаласының Жұмыспен қамту және әлеуметтік қорғау басқармасы" ММ, "Нұр-Сұлтан қаласының Білім басқармасы" ММ, "Нұр-Сұлтан қаласының Инвестициялар және кәсіпкерлікті дамыту басқармасы" ММ ұсынылсын:

- мүмкіндігі шектеулі адамдардың жұмысқа орналасуын қамтуды арттыру жөніндегі жұмысты күшейту;

- Елордада таяу екі немесе бірнеше жыл өткеннен кейін қажет болатын еңбек нарығындағы мамандықтардың сұранысы мен талап етілу ұсынысы бойынша тұрақты негізде талдау және болжау жүргізу;

- ағымдағы жылдың қорытындысы бойынша елорда аумағында жұмысқа орналастыру бойынша қолданыстағы барлық мемлекеттік бағдарламалар шеңберінде Нұр-Сұлтан қаласында құрылған жұмыс орындарының жалпы саны бойынша нақты деректер (сандар) ұсыну;

- жалпы білім беретін мектептерде жұмыс істеу үшін жас педагогтарды әлеуметтік ынталандыру жөніндегі мәселені пысықтау және ұсыныстар енгізу;

- жоғары оқу орындарының, колледждердің оқушыларын, орта мектеп оқушыларын, сондай-ақ жалпы елорда тұрғындарын бағдарлау мақсатында шағын және орта бизнесті дамыту, кәсіпкерлікті жүргізудің табысты түрлерін қарау және анықтау, шағын және орта бизнесті құруда мемлекеттің қолдау шараларын талқылау бойынша дөңгелек үстел өткізуді ұйымдастыру;

- халықты жұмыспен қамту саласында мемлекеттік қолдау шаралары бойынша халық арасында ақпараттық-түсіндіру жұмыстарын жүргізу, консультациялық қызметтер көрсету, өзін-өзі жұмыспен қамтыған, жұмыссыз және табысы аз халықты өнімді жұмыспен қамтуға тарту жөніндегі жұмысты жандандыру.

3. "Нұр-Сұлтан қаласы бойынша Мемлекеттік кірістер департаменті" РММ ұсынылсын:

- қызметкерлерге қолма-қол жалақы төлеуді жүзеге асыратын, құрылған жұмыс орындарының нақты санын жасырған кәсіпкерлерді, жұмыс берушілерді анықтау жөнінде шаралар қабылдау.

4. Осы қаулының орындалуын бақылау Нұр-Сұлтан қаласы мәслихатының бюджет, экономика, өнеркәсіп және кәсіпкерлік мәселелері жөніндегі тұрақты комиссиясына жүктелсін.

**Нұр-Сұлтан қаласы мәслихатының**

**бюджет, экономика, өнеркәсіп және**

**кәсіпкерлік мәселелері жөніндегі**

**тұрақты комиссиясының төрағасы М. Шекенов**